Sirmia

Sirmia (Srijem en o uso croata d'o serbocroata, Srem en o uso serbio d'o serbocroata, Syrmien en alemán, Szerémség en hongaro) ye una rechión d'a Plana Panoniana situada entre los ríos Sava y Danubio. Actualment ye dividida en dos parz, la una perteneixe actualment a Croacia (županija de Vukovar-Syrmia) y l'atra perteneixe a Serbia (districtos de Srem y Backa Meridional en Voivodina). Unas porcions chicas d'a part oriental perteneixen actualment a lo districto de Belgrado. Sremska Mitrovica ye una d'as ciudaz mes importants y corresponde a l'antiga Sirmium d'os romanos.

 Población por etnias y nacionalidaz 
Bi ha un pueblo eslau d'orichen escuro, os šokci, que por estar catolicos se consideran croatas actualment. Podrían estar a población orichinal d'o Sirmio (y d'Eslavonia y a Voivodina), anterior a los otomans u por o menos anteriors a las Guerras Otomanas d'Europa. Por estar catolicos ellos mesmos se consideran croatas.

En a part occidental a mayor part d'a población yera croata (incluindo a los šokci), con una gran minoría serbia y chicotas minorías rutenas, hongaras, y d'atros oríchens antes d'a Guerra d'Independencia Croata, cuan os serbios practicoron a limpieza etnica.

En a part oriental a mayor part d'a población ye serbia. Bi ha tamién minorías de šokci , hongaros y eslovacos.

 Historia 
En a Cronica de los Conquiridors mencionan o Sirmio como zona de paso d'os ostrogodos de Teodorico lo Gran:

En o Libro de los Emperadors parlan d'o Sirmio como una tierra sozmesa por l'emperador Basilio II:

En 1699 os otomans cedioron o norte de Sirmia con a ciudat de Karlowitz a l'Imperio austriaco. En 1817 lis cedioron o sud. Sirmia fue adhibida a Eslavonia, en o Reino d'Hongría. A zaguers d'o sieglo XVII Sirmia estió o puesto de refuchio d'os serbios d'a rechión de Peć, que siguioron a los exercitos austriacos dimpués d'a suya retirada en 1689. Sremski Karlovci se convertió en a seu metropolitana d'os serbios d'Hongría, con autoridat sobre todas as ilesias ortodoxas d'Hongría.

Sirmia fue adhibida a Voivodina en 1946, de fueras d'a ciudat de Semun u Semlin, unida a Belgrado. En Sirmia bi ha cualques eslovacos y hongaros, pero ya no bi ha alemans.

 Bibliografía 
 André Sellier y Jean Sellier: Atlas de los pueblos de Europa Central. Acento editorial.

Categoría:Cheografía de Serbia
Categoría:Rechions historicas de Croacia